**Jaunpilī aizvadīts trešais motokrosa seriāls šogad**

**11. jūlijā, Jaunpilī, Jaunpils mototrasē noskaidroti Latvijas Junioru čempionāta, Zelta Mopēda čempionāta, Retro kausa un MX Dāmu kausa otrā posma uzvarētāji motokrosā. Vienlaikus notika arī Jaunpils “Kils” Lielais kauss un “2T” festivāls, kur tā dalībnieki aizvadīja interesantas sacensības.**

Jaunpils moto trase sportistiem nav sveša, šogad tajā motokross notika jau trešo reizi. Laikapstākļi sacensībām bija labvēlīgi, jo rīta cēlienā bija nedaudz apmācies, jaunajiem motobraucējiem nebija tik karsti, svelme parādījās pēcpusdienā, kad pirmos startus sāka Zelta Mopēds un Retro klases. Sacensībās bija ieradušies 183 sportisi no Latvijas, Lietuvas un Igaunijas.

MX85 Vecākie klases pirmās vietas ieguvējs **Markuss Kokins** (“MX Moduls”) pastāstīja, ka pirmajā braucienā starts neizdevās tik veiksmīgs. “Turējos otrajā vietā. Trešajā aplī no beigām, no lēnāk braucoša sportista, kuru dzinu pa apli, man pa roku trāpīja akmens. Tā sapampa, nevarēju vairs tik labi konkurēt, tāpēc finišēju kā otrais,” stāsta sportists. Pārtraukumā viņš darīja visu iespējamo, lai sāpes un pampus ātrāk mazinātos. Otrais brauciens Markusam bija labāks, kā rezultātā viņam izdevās gūt uzvaru. “Trase man patika, biju pirms tam braucis, segums bija labs. Laistot trasi, tas palicis mīkstāks un “foršāks”,” atzīst MX85 V klases uzvarētājs.

Visinteresantākā cīņa notika MX50 Vecākie klasē, jo par uzvaru visaktīvāk šajā klasē cīnījās dvīņu brāļi **Patriks** un **Martins Cīruļi** (“IK Auseklis”). Šajā cīņā Martinam tomēr nācās piekāpties, jo Patriks bija nedaudz ātrāks un savā klasē guva pārliecinošu uzvaru.Jaunpils trase brāļiem Cīruļiem, nav sveša, šis ir jau otrais posms, kuru viņi šeit aizvadījuši. Pirmais bija Nacionālais kauss, tagad Latvijas Junioru čempionāts. Braucienā bija mirkļi, kad Martins pietuvojās Patrikam, bet Patrikam tomēr izdevās noturēt savu līderpozīciju. Abi jaunie un talantīgie sportisti ar aizvadīto posmu ir apmierināti. Patrikam arī izdevās uzvarēt “holeshot” un par to saņemt balvu. Organizators bija parūpējies par to, lai trasē nebūtu putekļu. Patriks un Martins atzīst, ka kopumā bija ļoti laba diena Jaunpilī.

Sacensību organizators **Ikars Leimanis** pēc trīs rīkotiem sacensību posmiem, atzīst, ka šogad pietiks. “Diena bija karsta, bet mums veicās ar laikapstākļiem. Ceturtdien, kā reizi nolija lietus. Sacensību dienā rīts bija apmācies, bija ēnains. Bērniem un jauniešiem laikapstākļi bija ideāli. Pēcpusdienā bija lielāks karstums. Trase bija ļoti laba. Šoreiz dalībnieku skaits nebija tik liels, kā gaidīju, jo paralēli notika sacensības Igaunijā un Lietuvā. Arī organizatora klasē cerēju, ka būs vairāk braucēju. Vislielākais gandarījums par to, ka mediķiem šoreiz nebija darba. Bez jebkādām lielām traumām, liels prieks par to. Viss bija, kā pienākas. Nākamgad noteikti tiekamies Jaunpils Līgo kausā un Nacionālajā kausā. Liels paldies visiem, kas atbrauca,” tā Ikars Leimanis.

Paldies Latvijas Juniora čempionāta galvenajiem atbalsītājiem: “GumiPro”, Baltic “Moto Parts”, “Dobeles dzirnavniekam” un “Pērnes L”.

**Junioru čempionāta uzvarētāju TOP3.**

**MX125 klasē:**

1. Roberts Lūsis (“Motokurzeme”)
2. Martins Platkēvičs (“MX Moduls”)
3. Aksels Neimanis (AMK “Bieriņi”)

**MX125 B klasē:**

1. Ralfs Vindigs (“Motokurzeme”)
2. Kristofers Pankrats (AMK “Bieriņi”)
3. Kristers Igals (“Xskill Racing Team”)

**MX2 Juniori klsē:**

1. Rūdolfs Aumeistars (“Camk Latgale”)
2. Aleksis Araids (“Rodeo MX”)
3. Vinets Pavlovskis (“Rambas R”)

**MX2 Juniori B klsē:**

1. Arvils Štrauss (“Salacas kauss”)
2. Matīss Leimanis (“Saules sporta klubs”)
3. Roberts Rāviņš (“Saules sporta klubs”)

**MX50 Vecākie klasē:**

1. Patriks Cīrulis (“IK Auseklis”)
2. Martins Cīrulis (“IK Auseklis”)
3. Ričards Jurčenko (“IK Auseklis”)

**MX65 Jaunākie klasē:**

1. Lucas Leoks
2. Gregs Laguta (“KTM Motofavorīts”)
3. Enri Lustus

**MX65 Vecākie klasē:**

1. Enriko Peilmans
2. Toms Dankerts (AMK “Bieriņi”)
3. Rasmus Aviks

**MX85 Jaunākie klasē:**

1. Ričards Alens Gaļcins (“Camk Latgale”)
2. Alberts Knapšis (“F.F.F.”)
3. Jevgēnijs Mironovs

**MX85 Vecākie klasē:**

1. Markuss Kokins (“MX Moduls”)
2. Tomass Šaicāns (“Rodeo MX”)
3. Ivans Dubatovkins

**Organizatora kausa MX 30+ klasē:**

1. Grigorii Laguta (“KTM Motofavorīts”)
2. Intars Janbergs (“Saldus motoklubs”)
3. Andris Hohlačovs (“Rambas R”)

**MX2T 18+ klasē:**

1. Ģirts Šampiņš (“Saldus motoklubs”)
2. Pēteris Krastiņš (“Eriņi”)
3. Roberts Jānis Rubens (“Kalsnava MB”)

**MX2T 30+ klasē:**

1. Ivo Savičs
2. Rinalds Grasis (“Camk Latgale”)
3. Mārtiņš Mauriņš (“F.F.F.”)

**MX Dāmas klasē:**

1. Anna Stecjuka (“IK Auseklis”)
2. Sāra Vintere (“Jāņa Vintera Moto Team Rīga”)
3. Estere Miglāne (“Suzuki Latvia-VILDERS”)

**MXRetro 250 klasē:**

1. Martins Musa
2. Andris Freimanis (“Saldus motoklubs”)
3. Edgars Lilienšteins (“F.F.F.”)

**MXRetro 500 klasē:**

1. Gatis Zolmanis (“Saldus motoklubs”)
2. Raivis Zolmanis (“Saldus motoklubs”)
3. Roberts Zolmanis (“Saldus motoklubs”)

**MXRetro 175 klasē:**

1. Egils Reinkops (“Saldus motoklubs”)
2. Jānis Ķepiņš (privāti)
3. Jānis Leitāns (AMK “Bieriņi”)

**MXRetro 350 klasē:**

1. Zintis Radziņš
2. Oļegs Kašečkins (“Suzuki-Latvia VILDERS”)
3. Mareks Zolmanis (“Saldus motoklubs”)

**Zelta mopēds čempionāta rezultāti**

**ZM1 pa klasēm:** <https://speedhive.mylaps.com/Sessions/6177054#byClass>

**ZM2 pa klasēm:** <https://speedhive.mylaps.com/Sessions/6177058#byClass>

**Visi rezultāti -** <https://speedhive.mylaps.com/Events/1883117>

*Informāciju sagatavoja Luīze Vīksna (LaMSF)*